Blaze7451/Wiki-th-20250601 huggingface dataset:
นอเดนส์

นอเดนส์ (Nodens) เป็นหนึ่งในเอลเดอร์ก็อดในงานประพันธ์ชุดตำนานคธูลูของเอช. พี. เลิฟคราฟท์ นอเดนส์มีที่มาจากเทพชื่อเดียวกันในตำนานของเคลต์และได้รับการกล่าวถึงครั้งแรกในเรื่องสั้น The Strange High House in the Mist (ประพันธ์ในปีพ.ศ. 2469 และต่อมาก็มีบทบาทเด่นชัดขึ้นในนิยาย เดอะดรีมเควสต์ออฟอันโนนคาดัธ มีฉายาว่า ผู้ปกครองแห่งห้วงลึก (Lord of the Great Abyss) และ นาวดามือเงิน (Nuada of the Silver Hand)

**ลักษณะ**
นอเดนส์เป็นชายชราผู้มีผมและหนวดเคราหงอกยาว แต่ยังคงมีร่างกายแข็งแรง นอเดนส์ขี่รถศึกซึ่งเป็นเปลือกหอยขนาดใหญ่ที่ลากโดยสัตว์ประหลาดในตำนานและมีเหล่าไนท์กอนท์เป็นอสูรรับใช้ ใน The Strange High House in the Mist นั้นนอเดนส์นั่งรถศึกที่ว่านี้มาพร้อมกับเทพเนปจูน เทพแห่งท้องทะเลของชาวโรมัน และเหล่าพรายน้ำนิเรียด แต่เรื่องอื่นๆก็ไม่ได้พูดถึงเนปจูนอีก
นอเดนส์เป็นผู้ไล่ล่าเหล่าสัตว์ร้ายในโลกแห่งความฝัน นอเดนส์มักเลือกที่จะตามล่าอสูรที่รับใช้เกรทโอลด์วันและเอาเตอร์ก็อด โดยเฉพาะอย่างยิ่งไนอาลาโธเทป เนื่องจากอสูรเหล่านี้มักเฉลียวฉลาดและสามารถให้ความบันเทิงในการไล่ล่าได้มากกว่า โดยปกติแล้วนอเดนส์จะไม่สนใจมนุษย์ แต่ใน เดอะดรีมเควสต์ออฟอันโนนคาดัธ นั้น นอเดนส์ได้ช่วยเหลือแรนดอล์ฟ คาเตอร์ ตัวเอกของเรื่องเมื่อทราบว่าถูกไนอาลาโธเทปไล่ตามอยู่ และแม้แต่ไนอาลาโธเทปก็ไม่มีอำนาจเหนือนอเดนส์ในโลกแห่งความฝัน
เลิฟคราฟท์นั้นได้แนวคิดของนอเดนส์มาจากเรื่อง The Great God Pan ของอาเธอร์ แมคเคน (พ.ศ. 2433) ซึ่งในเรื่องนี้แมคเคนได้เขียนถึงจารึกของโรมันที่ระบุว่านอเดนส์ก็คือเทพแพน

**อ้างอิง**
isbn=1-56882-119-0
*isbn=0-87054-038-6 Definitive version.
*isbn=0-87054-039-4 Definitive version.
*isbn=0-8129-7441-7
*isbn=1-871592-11-9-  url-status=dead -  url-status=dead -  url-status=dead 
หมวดหมู่:เทพในตำนานคธูลู
สถานีย่อย:การทหาร/วันนี้ในอดีต/15 กุมภาพันธ์

15 กุมภาพันธ์- พ.ศ. 2487 (ค.ศ. 1944) - สงครามโลกครั้งที่สอง: ยุทธการแห่งมอนเต คัสซิโน ประเทศอิตาลี เริ่มต้นขึ้น
จดหมายเหตุเดือนกุมภาพันธ์
สถานีย่อย:การทหาร/วันนี้ในอดีต/16 กุมภาพันธ์

16 กุมภาพันธ์- พ.ศ. 2483 (ค.ศ. 1940) - สงครามโลกครั้งที่สอง: กรณีอัลท์มาร์ค- พ.ศ. 2486 (ค.ศ. 1943) - สงครามโลกครั้งที่สอง: สหภาพโซเวียตสามารถยึดเมืองคาร์คอฟคืนได้
จดหมายเหตุเดือนกุมภาพันธ์
สถานีย่อย:การทหาร/วันนี้ในอดีต/23 กุมภาพันธ์

23 กุมภาพันธ์- พ.ศ. 2488 (ค.ศ. 1945) - สงครามโลกครั้งที่สอง: ระหว่างยุทธการแห่งอิโวจิมา ทหารนาวิกโยธินสหรัฐอเมริกากลุ่มหนึ่งได้ขึ้นสู่ยอดเขาซูริบายาชิ และสามารถถ่ายภาพการปักธงที่อิโวจิมาอันลือลั่น ซึ่งในภายหลังได้รางวัลพูลิตเซอร์
จดหมายเหตุเดือนกุมภาพันธ์
แม่แบบ:เหตุการณ์ปัจจุบัน/2552 กุมภาพันธ์ 14

* กลุ่มคนเสื้อแดงจัดงานเลี้ยงโต๊ะจีนที่วัดเวฬุวนาราม(วัดไผ่เขียว)
}
เอเดรียน พาสดาร์

เอเดรียน เคย์แวน พาสดาร์ (Adrian Kayvan Pasdar ; เปอร์เซีย: ادریان کیوان پسدار) เกิดเมื่อวันที่ 30 เมษายน ค.ศ. 1965 เป็นนักแสดงชาวอเมริกัน ผู้กำกับภาพยนตร์ มีผลงานเป็นที่รู้จักในบท จิม โพรฟิต ในทีวีซีรีส์แนวคัลท์ เรื่อง Profit และในบทบาทในเรื่อง Near Dark , Mysterious Ways และบทนาธาน เพเทรลลิ ใน ฮีโร่ส์ นอกจากนี้เขายังมีผลงานกำกับในภาพยนตร์เรื่อง Cement
หมวดหมู่:นักแสดงอเมริกัน
หมวดหมู่:บุคคลจากรัฐแมสซาชูเซตส์
หมวดหมู่:ผู้กำกับภาพยนตร์ชาวอเมริกัน
พุช โคตรคนเหนือมนุษย์

พุช โคตรคนเหนือมนุษย์ (Push) เป็นภาพยนตร์อเมริกันแนวซูเปอร์ฮีโรในปี 2009 กำกับโดยพอล แม็กกุยแกน นำแสดงโดยคริส อีแวนส์, ดาโกต้า แฟนนิ่ง, คามิลล่า เบล และจีมอน ฮานซู มีเนื้อเรื่องเกี่ยวกับกลุ่มคนที่มีพลังจิต ที่มีพลังหลากหลายไม่ว่าจะเป็นพลังจิตเคลื่อนย้ายวัตถุ การล่วงรู้อนาคต การสร้างความเป็นจริงขึ้นใหม่ โดยได้ร่วมกันที่จะล้มหน่วยงานรัฐบาลที่ใช้ยาอันตรายเพื่อเพิ่มพลังให้กลุ่มคนมีพลัง
ภาพยนตร์ได้รับกระแสตอบรับไม่ดีจากนักวิจารณ์ "ภาพหวือหวา แต่ดูเกินจริงและสับสน"

**เรื่องย่อ**
ดิวิชัน คือองค์กรลับของรัฐบาลที่เปลี่ยนแปลงพันธุกรรมของพลเรือนให้เป็นกองทัพนักรบพลังจิต หากใครไม่ยอมเข้าร่วมองค์กรนี้ก็จะถูกกำจัดอย่างโหดเหี้ยม ตั้งแต่ดิวิชันฆ่าพ่อของเขาเมื่อหลายสิบปีก่อน นิก แกนต์ (คริส อีแวนส์) นักโทรจิตรุ่นที่ 2 หรือที่เรียกว่า ผู้เคลื่อนย้าย ก็ใช้ชีวิตหลบ ๆ ซ่อน ๆ อยู่ในประเทศที่มีประชากรหนาแน่นอย่างฮ่องกง เพราะเป็นที่ที่ ปลอดภัยที่สุดในโลกสำหรับเขา ตราบใดที่เขาไม่เผยเรื่องพลังวิเศษของตัวเองออกมา แต่นิกจำต้องเปิดเผยตัวเมื่อ แคสซี โฮล์มส์ (ดาโกตา แฟนนิง) สาวน้อยวัย 13 ปี ผู้มีญาณทิพย์ หรือฉายาผู้เฝ้ามอง มาขอให้เขาช่วยตามหา คีรา (คามิลลา แบลล์) ผู้มีพลังจิตประเภทผู้ควบคุมจิตที่หลบหนีไปได้ คีราอาจกุมกุญแจสำคัญที่จะโค่นล้มองค์กรดิวิชันเอาไว้ เธอมีพลังที่น่ากลัวที่สุด นั่นคือสามารถบงการการกระทำของผู้อื่น โดยฝังความคิดลงไปในจิตใจของเหยื่อ แคสซีปรากฏตัวได้ไม่นาน ก็ดึงดูดความสนใจจากนักล่ามนุษย์ขององค์กรดิวิชัน นิกและแคสซีจึงต้องหนีเอาชีวิตรอด ด้วยความช่วยเหลือจากเหล่าอันธพาลที่มีพลังจิตทั้งหลาย คู่หูต่างวัยจึงหนีรอดไปได้หลายครั้งในเมืองที่ฟอนเฟะแห่งนี้ นิกและแคสซีพยายามจะตัดหน้าหาคีราให้เจอก่อนรัฐบาล แต่เจ้าหน้าที่ของดิวิชันซึ่งเป็นผู้ควบคุมจิตอย่างเฮนรี คาร์เวอร์ (จีมาน ฮานซู) จะไม่ยอมให้อะไรมาขัดขวางองค์กรของพวกเขา

**อ้างอิง**
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์โดยซัมมิตเอนเตอร์เทนเมนต์
หมวดหมู่:ภาพยนตร์ที่ถ่ายทำในประเทศจีน
หมวดหมู่:ภาพยนตร์ที่ถ่ายทำในฮ่องกง
หมวดหมู่:ภาพยนตร์ที่มีฉากในฮ่องกง
เทศกาลภาพยนตร์กาน

เทศกาลภาพยนตร์กาน หรือ เฟสตีวาลเดอกาน (Cannes Film Festival; Festival de Cannes) เป็นเทศกาลภาพยนตร์ที่มีมาตั้งแต่ ค.ศ. 1946 ถือเป็นเทศกาลภาพยนตร์ที่เก่าแก่ที่สุดในโลกเทศกาลหนึ่ง และมีอิทธิพลรวมทั้งชื่อเสียงมากที่สุดเทียบเคียงกับเทศกาลภาพยนตร์นานาชาติเวนิสและเทศกาลภาพยนตร์นานาชาติเบอร์ลิน งานจัดขึ้นทุกปี ราวเดือนพฤษภาคม ที่ Palais des Festivals et des Congrès ในเมืองกาน ทางตอนใต้ของประเทศฝรั่งเศส

**อ้างอิง **

**หนังสืออ่านเพิ่มเติม**
 Cannes: Fifty Years of Sun, Sex & Celluloid : Behind the Scenes at the World's Most Famous Film Festival  by Peter Bart (Miramax, 1997)- Cannes - A Festival Virgin's Guide by Benjamin Craig (Cinemagine Media Publishing, 2004)- Hollywood on the Riviera: The Inside Story of the Cannes Film Festival by Cari Beauchamp and Henri Behar (William Morrow & Co, 1992)

**แหล่งข้อมูลอื่น**
  Cannes Film Festival Official Website date=2012-09-21 -  The Cannes Film Festival Blog date=2008-07-23 -  Cannes - A Festival Virgin's Guide - detailed history and information for attendees.-  Tales of a festival : remembering Cannes in sound and picture date=2009-04-17  -  The IFC Cannes Cam - live webcam of the red carpet at Cannes on IFC.com date=2008-05-28 -  Immersive 360° movie at the Cannes Film Festival 08 date=2010-01-06 -  Complete list of Cannes Film Festival award winners by year (1939-present) and merit date=2010-02-18 
กาน
หมวดหมู่:ภาพยนตร์ในประเทศฝรั่งเศส
กาน
ฟอรูง

ฟอรูงที่เมืองญะร็อชในจอร์แดน
ฟอรูง (forvm) เป็นพื้นที่สาธารณะในกลางเมืองโรมัน เป็นที่รวมของสังคม มีกิจกรรมหลากหลาย เช่น การประชุมด้านการเมือง การนัดพบ เป็นต้น ต้นแบบของฟอรูงโรมันและฟอรูงจักรพรรดิในกรุงโรม สามารถพบเห็นได้ในอิตาลี (มักเป็นจัตุรัสในเมืองสมัยใหม่) และในจักรวรรดิโรมัน อย่างเช่นที่- ฟอรูงโรมันที่พิลิปปอย (ฟีลีปี) ประเทศกรีซ- ฟอรูงโรมันที่ลุกกา ปัจจุบันคือ จัตุรัสนักบุญมีคาเอล (Piazza San Michele) ประเทศอิตาลี- ฟอรูงโรมันที่เวโรนา ปัจจุบันคือ จัตุรัสตลาด (Piazza delle Erbe) ประเทศอิตาลี- ฟอรูงโรมันที่ปอมเปอี ประเทศอิตาลี- ฟอรูงโรมันที่เมรีดา ประเทศสเปน
ในเมืองโรมันใหม่ ฟอรูงมักจะอยู่ตรงทางแยกที่ถนนหลักแนวเหนือ-ใต้ (การ์โด) ตัดกับถนนหลักแนวตะวันออก-ตะวันตก (แดกุมานุส)
หมวดหมู่:โรมันโบราณ
หมวดหมู่:คำศัพท์การศึกษาเขตเมืองและการผังเมือง
ดันเต อาลีกีเอรี

ดูรันเต เดกลี อาลีกีเอรี หรือดันเต อาลีกีเอรี หรือเรียกสั้น ๆ ว่าดันเต (Durante degli Alighieri; Dante Alighieri) (ราวกลางเดือนพฤษภาคมถึงเดือนมิถุนายน ค.ศ. 1265 - 14 กันยายน ค.ศ. 1321) ดันเต อาลีกีเอรีเป็นรัฐบุรุษ กวี และนักภาษาศาสตร์คนสำคัญของฟลอเรนซ์ในคริสต์ศตวรรษที่ 13 และ 14 ในยุคกลาง งานชิ้นที่สำคัญที่สุดคือ “ดีวีนากอมเมเดีย” (Divina Commedia) ที่เดิมชื่อ “Commedia” แต่ต่อมาเรียก “Divina” โดยโจวันนี บอกกัชโช และในที่สุดก็กลายเป็น “Divina Commedia” ซึ่งถือว่าเป็นกวีนิพนธ์ชิ้นเอกของภาษาอิตาลีและของโลก
Dante Alighieri และ Beatrice อยู่ในสวน ผลงานชิ้นเอกสไตล์พรีราฟาเอลไลต์โดย Cesare Saccaggi da Tortona
ดันเตได้รับการขนานนามในอิตาลีว่า “il Sommo Poeta” หรือ “มหากวี” และได้ชื่อว่าเป็น “บิดาแห่งภาษาอิตาลี” ดานเต เปตราก และโจวันนี บอกกัชโช รู้จักรวมกันว่า “สามมงกุฎ” (the three fountains หรือ the three crowns) บอกกัชโชเป็นคนแรกที่เขียนชีวประวัติของดันเตใน “ศาสตรนิพนธ์ในการสรรเสริญดันเต” (Trattatello in laude di Dante)

**อ้างอิง**

**ดูเพิ่ม**
 เพทราค 

**แหล่งข้อมูลอื่น**
   LitWeb.net: Dante Alighieri ประวัติของดานเต อลิเกียริ date=2008-10-10 
หมวดหมู่:บุคคลที่เกิดในปี พ.ศ. 1808
หมวดหมู่:บุคคลในคริสต์ศตวรรษที่ 13
หมวดหมู่:บุคคลในคริสต์ศตวรรษที่ 14
หมวดหมู่:บุคคลที่เกิดในคริสต์ทศวรรษ 1260
หมวดหมู่:บุคคลที่เสียชีวิตในคริสต์ทศวรรษ 1320
หมวดหมู่:กวีชาวอิตาลี
หมวดหมู่:รัฐบุรุษ
หมวดหมู่:นักภาษาศาสตร์ชาวอิตาลี
หมวดหมู่:นักปรัชญาชาวอิตาลี
หมวดหมู่:บุคคลจากฟลอเรนซ์
แม่แบบ:เหตุการณ์ปัจจุบัน/2552 กุมภาพันธ์ 22

* เกิดอุบัติเหตุเหมืองถ่านหินระเบิดในเมืองกูเจียว มณฑลซานซี ประเทศจีน เป็นเหตุให้มีผู้เสียชีวิตอย่างน้อย 73 คน และบาดเจ็บอีก 113 คน  (Bloomberg)- ภาพยนตร์เรื่อง  วันเดอร์ฟูลทาวน์‎ ได้รับ 5 รางวัลจากการแจกรางวัลสุพรรณหงส์ ปี พ.ศ. 2551 รวมถึงในสาขาภาพยนตร์ยอดเยี่ยม  (ดาราเดลี่) - การประชุมรัฐมนตรีว่าการกระทรวงการคลังอาเซียน+3 วาระพิเศษ ที่จังหวัดภูเก็ต มีข้อตกลงที่จะขยายวงเงินกองทุนมาตรการริเริ่มเชียงใหม่ เพื่อเสริมสภาพคล่องทางการเงินระยะสั้น และทุกประเทศจะร่วมมือในการแก้ปัญหาเศรษฐกิจ โดยต้องการให้นโยบายอัตราแลกเปลี่ยนในอาเซียน สอดคล้องไปในทิศทางเดียวกัน  (สำนักข่าวแห่งชาติ)- ภาพยนตร์ สลัมด็อก มิลเลียนแนร์ คำตอบสุดท้าย...อยู่ที่หัวใจ ได้รับ 8 รางวัลออสการ์ รวมถึงในสาขาภาพยนตร์ยอดเยี่ยม
}
แม่แบบ:เหตุการณ์ปัจจุบัน/2552 กุมภาพันธ์ 20

* โจรใต้ซุ่มยิงทหารชุดลาดตระเวนเส้นทาง เพื่อรักษาความปลอดภัยครู บนถนนสายกาโสด – บางลาง อ.บันนังสตา จ.ยะลา ปะทะกันกว่า 10 นาที ก่อนล่าถอย เป็นเหตุให้ทหารเสียชีวิต 2 นาย โดยคนร้ายได้ตัดศีรษะของทั้ง 2 นายไปทิ้งคูห่างจากจุดเกิดเหตุประมาณ 10 เมตร( ASTVผู้จัดการออนไลน์)- รัฐบาลแถลงผลสรุปเหตุการณ์ 7 ตุลาทมิฬ แฉตัวบงการสั่งเข่นฆ่า ปชช.เบี้ยวไม่ยอมให้ปากคำซัดมีผู้ถูกพาดพิงเพียบทั้งข้าราชการเมืองและประจำ ยันผลสอบการเสียชีวิต “น้องโบว์-สารวัตรจ๊าบ” ยังไม่ยุติ เดินหน้าสอบต่อ พร้อมเปิดเผยผลสอบต่อสาธารณชนหาดูได้ที่ศูนย์ข้อข่าวสารทางราชการ( ASTVผู้จัดการออนไลน์)
}
แม่แบบ:เหตุการณ์ปัจจุบัน/2552 กุมภาพันธ์ 18

* เกาหลีเหนืออาจต้องพบกับการแซงซั่นทางเศรษฐกิจโดยสหประชาชาติ เนื่องจากการทดลองขีปนาวุธระยะไกล ซึ่งเป็นภัยคุกคามต่อความมั่นคงในพื้นที่  (รอยเตอร์)- สภาผู้แทนราษฎรของเชโกสโลวาเกียได้ผ่านสนธิสัญญาลิสบอนเพื่อปฏิรูปสหภาพยุโรป  (ซีทีเค)
}
แม่แบบ:เหตุการณ์ปัจจุบัน/2552 กุมภาพันธ์ 17

* ประธานาธิบดีบารัก โอบามา สั่งให้มีการเสริมกำลงทหาร 12,000 นายในสงครามอัฟกานิสถาน   (ซีเอ็นเอ็น)
}
ข้ามทะเลแดง (บรอนซิโน)

ข้ามทะเลแดง (ภาษาอังกฤษ: Crossing of the Red Sea (Bronzino)) เป็นจิตรกรรมฝาผนังที่เขียนโดยบรอนซิโนจิตรกรสมัยเรอเนซองส์คนสำคัญชาวอิตาลีที่อยู่ภายในวังเว็คคิโอในฟลอเรนซ์ในประเทศอิตาลี
บรอนซิโนเขียนภาพ “ข้ามทะเลแดง” เสร็จราวระหว่างปี ค.ศ. 1541 ถึงปี ค.ศ. 1542 ภาพเขียนอยู่บนผนังด้านซ้ายของชาเปลส่วนตัวของเอเลโอโนราแห่งโทเลโด (Eleonora of Toledo) บนชั้นสองของวัง ที่บรอนซิโนเขียนตกแต่งระหว่างปี ค.ศ. 1540 ถึงปี ค.ศ. 1545 ภาพเป็นฉากจากพระคัมภีร์ซึ่งตัวแบบมีขนาดใหญ่โต เมื่อมองดูใกล้ๆ จะมีความรู้สึกของความมโหฬารของร่างเสริมด้วยสีที่จัดสดใส ร่างตัวแบบเห็นได้ชัดว่าได้รับอิทธิพลจากไมเคิล แอนเจโลหรือจาโคโป ปอนตอร์โม และจากประติมากรรมสมัยโบราณโดยเฉพาะรูปชายที่ยืนอยู่ทางซ้ายเป็นภาพที่เขียนจากประติมากรรมสำริด “อิโดลิโน” (Idolino) ที่ปัจจุบันอยู่ที่พิพิธภัณฑ์โบราณคดีแห่งฟลอเรนซ์

**อ้างอิง**
  Page at artnet.it date=2007-09-30  

**ดูเพิ่ม**
 บรอนซิโน- พันธสัญญาเดิม
หมวดหมู่:จิตรกรรมในคริสต์ทศวรรษ 1540
หมวดหมู่:อักโนโล บรอนซิโน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับพระคัมภีร์
คังอิน

คิม ย็อง-อุน (rr=Gim Yeong-un; เกิด 17 มกราคม ค.ศ. 1985) หรือชื่อในการแสดงว่า คังอิน (강인) เป็นนักร้อง นักแสดง พิธีกร ดีเจชาวเกาหลีใต้ อดีตสมาชิกของซูเปอร์จูเนียร์

**เริ่มเข้าวงการ**
คังอิน เริ่มเข้าสู่วงการบันเทิง ปี ค.ศ. 2002 โดยชนะเลิศสาขา Most handsome ในการประกวด SM Youngster contest

**ผลงานเพลง**

**ซูเปอร์จูเนียร์**
 ปี ค.ศ. 2005 - อัลบั้ม Super Junior 05 (TWINS)- ปี ค.ศ. 2007 - อัลบั้ม Don't Don- ปี ค.ศ. 2009 - อัลบั้ม Sorry Sorry- ปี ค.ศ. 2012 - อัลบั้ม Sexy free&single- ปี ค.ศ. 2014 - อัลบั้ม MAMACITA

**ซูเปอร์จูเนียร์ ที**
 ปี ค.ศ. 2007 - อัลบั้ม Rokkugo

**ซูเปอร์จูเนียร์ แฮปปี้**
 ปี ค.ศ. 2007 - อัลบั้ม Cooking? Cooking!

**ผลงานอื่นๆ**
 พิธีกรในงาน showcase ของทงบังชินกี- พิธีกรในงานมีทติ้งแฟนคลับ ของโบอา- พิธีกรรับเชิญรายการ 'Saturday' ทางช่องเอ็มบีซี- พิธีกร M-Net, KMTV - M!Countdown

**อ้างอิง**
หมวดหมู่:บุคคลจากโซล
หมวดหมู่:สมาชิกของซูเปอร์จูเนียร์
หมวดหมู่:สมาชิกของซูเปอร์จูเนียร์-ที
หมวดหมู่:สมาชิกของซูเปอร์จูเนียร์-เอช
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
หมวดหมู่:นักดนตรีจากโซล
หมวดหมู่:นักแสดงชายจากโซล
แอฟริกา แบมบาตา

แอฟริกา แบมบาตา (Afrika Bambaataa)(ə) เกิดเมื่อวันที่ 17 เมษายน ค.ศ. 1957 เป็นดีเจชาวอเมริกัน ที่พัฒนาดนตรีฮิปฮอปตลอดทศวรรษ 1980 เขาเป็นหนึ่งใน 3 คนหลักที่เป็นต้นตำหรับของดีเจแนวเบรกบีต และได้รับการนับถือว่า มีฉายาว่าเป็น แกรนด์ฟาเทอร์ และ ก็อดฟาเทอร์ และ The Amen Ra of Universal Hip Hop Culture เช่นเดียวกับเป็น The Father of The Electro Funk Sound

**อ้างอิง**
หมวดหมู่:ดีเจอเมริกัน
หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากเดอะบร็องซ์
ท่าอากาศยานคาโงชิมะ

ท่าอากาศยานคาโงชิมะ (Kagoshima Kūkō) เป็นท่าอากาศยานระดับสองในญี่ปุ่น ตั้งอยู่ที่เมืองคิริชิมะใกล้กับเมืองคาโงชิมะ จังหวัดคาโงชิมะ เปิดใช้ทางวิ่งในปี พ.ศ. 2487 แต่ก็ยังไม่มีเที่ยวบินจากสนามบินนี้อย่างเป็นทางการกระทั่งปี พ.ศ. 2505 ในปี  พ.ศ. 2543 เป็นปีแรกที่สนามบินมีผู้โดยสารขาเข้าและขาออกรวมกันกว่า 2.5 ล้านคน

**สายการบินและจุดหมายปลายทาง**
ออลนิปปอนแอร์เวย์ (นาโงยะ-เซ็นแทรร์, โอกินาวะ, โอซากะ-อิตามิ, โอซากะ-คันไซ, โตเกียว-ฮาเนดะ)
*ไชน่าอีสเทิร์นแอร์ไลน์ (เซี่ยงไฮ้-ผู่ตง)
*ฮ่องกงเอ็กซ์เพรส (ฮ่องกง)
*เจแปนแอร์ไลน์ (อามามิโอชิมะ, โอซากะ-อิตามิ, ทากูโนชิมะ, โตเกียว-ฮาเนดะ)
** เจเอแอลเอ็กซ์เพรส (นาโงยะ-เซ็นแทรร์, โอซากะ-อิตามิ)
** เจแปนแอร์คอมมิวเตอร์ (อามามิโอชิมะ, ฟูกูโอกะ, ฮิโรชิมะ-นิชิ, คิไกจิมะ, มัตสึยามะ, โอกายามะ, โอกิเอราบุ, โอซากะ-อิตามิ, ทากามัตสึ, ทาเนงาชิมะ, ยากูชิมะ, โยรง)
*โคเรียนแอร์ (โซล-อินช็อน)
*โอเรียนทอลแอร์บริดจ์ (นางาซากิ)
*สกายเน็ตเอเชียแอร์เวย์ (โอกินาวะ, โตเกียว-ฮาเนดะ)

**อ้างอิง**

**แหล่งข้อมูลอื่น**
  เว็บไซต์ท่าอากาศยาน date=2009-04-27 -  Ministry of Land, Infrastructure and Transport date=2005-12-29  

**ดูเพิ่ม**
 รายชื่อท่าอากาศยานในประเทศญี่ปุ่น
คาโงชิมะ
หมวดหมู่:การขนส่งในจังหวัดคาโงชิมะ
หมวดหมู่:สิ่งก่อสร้างในจังหวัดคาโงชิมะ
ศิลปะลวงตา

ศิลปะลวงตา (ภาษาอังกฤษ: Op art หรือ Optical art)  เป็นทัศนศิลป์โดยเฉพาะจิตรกรรมในการสร้างภาพลวงตา 
ศิลปะลวงตาเป็นวิธีการเขียนที่คำนึงถึงความสัมพันธ์ระหว่างความลวงตาและพื้นผิวของภาพ ระหว่างความเข้าใจและการมองเห็น ศิลปะลวงตาเป็นงานศิลปะแบบนามธรรมที่งานส่วนใหญ่เป็นสีขาวดำ เมื่อมองภาพผู้ชมมองอาจจะมีความรู้สึกว่ามีความเคลื่อนไหวในภาพ, มีภาพซ่อนอยู่ในภาพ, มีแสงวาบหรือความไหว, เป็นลายหรือมีความโก่งหรือบิดเบี้ยว

**อ้างอิง**
หมวดหมู่:จิตรกรรมแบ่งตามประเภท
หมวดหมู่:ภาพลวงตา
หมวดหมู่:วิธีการเขียนงานจิตรกรรม
พระนางพรหมจารีและพระกุมารกำลังอ่าน

ดูบทความหลักที่ พระแม่มารีและพระบุตร
พระแม่มารีและพระบุตรอ่านหนังสือ (Madonna with Child Reading หรือ Ince Hall Madonna) เป็นภาพเขียนสีน้ำมันที่เขียนโดยยัน ฟัน ไอก์ จิตรกรชาวดัตช์คนสำคัญของงานจิตรกรรมเนเธอร์แลนด์เริ่มแรก ปัจจุบันตั้งแสดงอยู่ที่หอศิลป์แห่งชาติ วิกตอเรีย เมืองเมลเบิร์น ประเทศออสเตรเลีย ยัน ฟัน ไอก์เขียนภาพ "พระแม่มารีและพระบุตรอ่านหนังสือ" เสร็จในปี ค.ศ. 1433 
คำจารึกบนผนังด้านบนซ้าย "COPLETV ANO D M CCCC XXXIIJ P IOHEM DE EYC BRVGIS" ทางด้านขวา "ALC IXH XAN"

**ดูเพิ่ม**
ยัน ฟัน ไอก์
*พระแม่มารีและพระบุตร
หมวดหมู่:จิตรกรรมในคริสต์ทศวรรษ 1430
หมวดหมู่:ยัน ฟัน ไอก์
หมวดหมู่:จิตรกรรมเนเธอร์แลนด์เริ่มแรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับแม่พระและพระกุมาร
ภาษาพอง-กเนียง

ภาษาพอง-กเนียง หรือภาษาลาวพอง มีผู้พูด 1,000 คน (พ.ศ. 2524) ทางใต้ของแขวงหัวพันและทางเหนือของแขวงเชียงขวาง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ ใกล้เคียงกับภาษาปวกและภาษาค้าง เป็นคนละภาษากับสำเนียงข่าพองของภาษามาเล็ง และสำเนียงพองของภาษาฮุง

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
พอง-กเนียง
ธรรมะและอธรรม

ธรรมะและอธรรม เป็นหนึ่งในใจความหลักที่ใช้กันโดยทั่วไปในงานเขียนวรรณกรรม และใช้เป็นมาตรฐานโดยทั่วไปที่ใช้ในการวัดอุปนิสัยของมนุษย์ ความขัดแย้งระหว่างธรรมะ และอธรรมจะมีส่วนเกี่ยวพันกับตัวแปรหลายประการ ซึ่งเป็นการต่อสู้ระหว่างปัจเจกชนหรือแนวคิด โดยฝ่ายหนึ่ง คือ ฝ่ายธรรมะ และอีกฝ่ายหนึ่ง คือ ฝ่ายอธรรม และอีกส่วนหนึ่งคือความขัดแย้งภายในจิตใจของมนุษย์ โจเซฟ คอนราดได้กล่าวถึงมนุษย์ทุกคนว่า "มีความชั่วร้ายแฝงอยู่ในตัว" 
หมวดหมู่:วรรณคดี
หมวดหมู่:ศีลธรรม
กรดจัสโมนิก

กรดจัสโมนิกเป็นสารอินทรีย์ที่พบในพืชหลายชนิดรวมทั้งในน้ำมันหอมระเหยของมะลิ และยังพบในมอสและเฟินด้วย สังเคราะห์มาจากกรดไขมันคือกรดลิโนเลนิก มีโครงสร้างใกล้เคียงกับกรดแอบไซซิก มีผลในด้านการยับยั้งการเจริญเติบโตและกระตุ้นการชราและการหลุดร่วงของใบ การลงหัว การขดของมือพืช การสุกและการสร้างเม็ดสีในผล ยับยั้งการงอกของเมล็ด ยับยั้งการเจริญของราก ยับยั้งการสังเคราะห์ด้วยแสง 
สารประกอบเอสเทอร์ของกรดจัสโมนิกเช่นก๊าซเมทิลจัสโมเนตซึ่งเป็นน้ำมันหอมระเหยในพืชออกฤทธิ์ทางสรีรวิทยาได้เช่นกัน เช่นกระตุ้นการทำงานของโปรตีเนสในมะเขือเทศ และชักนำการขดของมือพืช 

**อ้างอิง**
 วันทนี สว่างอารมณ์. 2542. การเจริญและการเติบโตของพืช. พิมพ์ครั้งที่ 2. กรุงเทพฯ: มหาวิทยาลัยราชภัฏบ้านสมเด็จเจ้าพระยา- สัมฤทธิ์ เฟื่องจันทร์. 2544. สรีรวิทยาการพัฒนาการของพืช. กรุงเทพฯ: คลังนานาวิทยา.

**แหล่งข้อมูลอื่น**
 Comprehensive Natural Products Chemistry : Polyketides and Other Secondary Metabolites Including Fatty Acids and Their Derivatives by Ushio Sankawa (Editor), Derek H. R. Barton (Editor), Koji Nakanishi (Editor) and Otto Meth-Cohn (Editor). ISBN 0-08-043153-4
หมวดหมู่:ฮอร์โมนพืช
จัสโมนิก
หลัว ปินหวัง

หลัวปินหวัง (c= 駱賓王 , ค.ศ. 640 - 29 ธันวาคม ค.ศ. 684)  เกิดที่เมืองอู่โจว มณฑลเจ้อเจียง เป็นหนึ่งในสี่กวีที่มีชื่อเสียงที่สุดในช่วงต้นราชวงศ์ถัง ซึ่งประกอบด้วย หลัวปินหวัง หวังปัว (王勃) หยางเจียง (杨炯) และ หลูจ้าวหลิน (卢照邻)
หลัวปินหวังใช้ชีวิตอยู่ในราชสำนักของจักรพรรดิถังเกาจง แต่ถูกปลดและจำคุก เนื่องจากไปวิพากษ์วิจารณ์ฮองเฮาอู่เจ๋อเทียน ต่อมาเมื่อได้รับอิสรภาพ เขาก็ยังเขียนบทกวีที่มีเนื้อหาเสียดสีอู่เจ๋อเทียนอีกหลายครั้ง
บทกวีที่มีชื่อเสียงของเขา คือบทที่มีชื่อว่า "Ode to the Goose" ที่เขียนเมื่อเขามีอายุเพียง 7 ปี

**แหล่งข้อมูลอื่น**
 Ode to the Goose  
หมวดหมู่:ตัวละครในบูเช็คเทียน จอมนางเหนือแผ่นดิน
หมวดหมู่:กวีชาวจีน
หมวดหมู่:บุคคลในยุคราชวงศ์ถัง
กรดแอบไซซิก

กรดแอบไซซิก (Abscisic acid) เป็นฮอร์โมนที่ออกฤทธิ์ยับยั้งการเจริญเติบโตของพืช ทำให้พืชทนต่อสภาวะเครียดต่างๆได้ดี มีบทบาทในการเจริญพัฒนาของเอ็มบริโอ การพักตัวของเมล็ดและของตาพืช พบในพืชที่มีระบบท่อลำเลียงทั่วไป มอสส์ สาหร่าย แต่ไม่พบในลิเวอร์เวิร์ต การออกฤทธิ์ทางสรีรวิทยาที่สำคัญของกรดแอบไซซิกที่สำคัญ ได้แก่  - ปากใบที่ได้รับกรดแอบไซซิกจะปิดไม่ว่าจะอยู่ในที่มืดหรือสว่าง- เมื่อพืชอยู่ในดินเค็มหรืออากาศหนาวเย็น พืชจะสร้างกรดแอบไซซิกมากขึ้นเช่นกัน โดยในพืชทนเค็มนั้น กรดแอบไซซิกจะกระตุ้นให้มีการสร้างโปรตีนพิเศษชื่อออสโมตินมากขึ้น- ผลต่อการงอกของเมล็ด กรดแอบไซซิกมีผลยับยั้งการงอกของเมล็ด ทำให้มีการพักตัวของเอ็มบริโอ จนกว่าเมล็ดเริ่มงอก เอ็มบริโอจึงเริ่มเจริญอีกครั้งหนึ่ง- การพักตัวของพืช กรดแอบไซซิกเป็นฮอร์โมนสำคัญที่ทำให้ตาพืชเข้าสู่ระยะพักตัว- ชักนำการหลุดร่วงและการเสื่อมชรา ผลต่อการหลุดร่วงของกรดแอบไซซิกเป็นผลโดยอ้อม คือไปกระตุ้นให้เซลล์พืชที่แก่สร้างเอทิลีนมากขึ้น- การควบคุมการสังเคราะห์โปรตีน กรดแอบไซซิกมีผลทำให้การสังเคราะห์โปรตีนที่เกี่ยวข้องกับการเจริญเติบโตน้อยลง- กรดแอบไซซิกมีผลในการลดการคายน้ำและเพิ่มการดูดซึมน้ำของราก กระตุ้นการดูดไอออนเข้าสู่ราก ชักนำการเติบโตของราก กระตุ้นการเกิดรากแขนงแต่กดการเจริญของใบ ทำให้ใบมีขนาดเล็กลง- กรดแอบไซซิกชักนำการออกดอกในพืชวันสั้นและยับยั้งการออกดอกในพืชวันยาว- ยังยั้งการขยายของเซลล์โดยออกฤทธิ์ในทางตรงกันข้ามกับออกซิน- กระตุ้นการเคลื่อนไหวที่ตอบสนองต่อแรงโน้มถ่วง

**อ้างอิง**
 วันทนี สว่างอารมณ์. 2542. การเจริญและการเติบโตของพืช. พิมพ์ครั้งที่ 2. กรุงเทพฯ: มหาวิทยาลัยราชภัฏบ้านสมเด็จเจ้าพระยา- สัมฤทธิ์ เฟื่องจันทร์. 2544. สรีรวิทยาการพัฒนาการของพืช. กรุงเทพฯ: คลังนานาวิทยา.
หมวดหมู่:ฮอร์โมนพืช
แอบไซซิก
แอบไซซิก
แอบไซซิก
ดามิโนไซด์

ดามิโนไซด์ เป็นสารที่ใช้ลดความยาวของยอดในพืชบางชนิด เช่น แอปเปิล ถั่วลิสง ลดความสูงของต้นคริสต์มาส ไฮเดรนเยีย คาร์เนชันและเบญจมาศ และใช้ในการช่วยให้มะเขือเทศและแอปเปิลติดผล นิยมให้กับพืชโดยการฉีดพ่นทางใบ  แต่มีการใช้น้อยลงในปัจจุบันเพราะมีความเป็นพิษ โดยเฉพาะในพืชอาหาร เชื่อว่าสารตัวนี้ยับยั้งการสร้างจิบเบอเรลลินโดยยับยั้งเอนไซม์ 2-oxoglutarate-dependent dioxygenase

**อ้างอิง**
 สถาพร ดียิ่ง. 2542. ฮอร์โมนพืช. ฉะเชิงเทรา: มหาวิทยาลัยราชภัฏราชนครินทร์.

**แหล่งข้อมูลอื่น**
  Myth of 'Alar Scare' Persists Anti-Alar-  ACSH date=2012-02-04  Pro-Alar -  March 1989 FDA press release -  Meryl Streep testifies to congress as an expert on Alar date=2008-05-15 -  EPA: Alar pesticide -  Sourcewatch: Alar and Apples
หมวดหมู่:สารควบคุมการเจริญเติบโตของพืช
พาโคลบิวทราโซล

พาโคลบิวทราโซล
พาโคลบิวทราโซล (Paclobutrazol; PBZ) ชื่อทางเคมีคือ (2RS, 3RS)-1-(4-Chlorphenyl)-4,4-dimethyl-2-(1H-1,2,4-triazol-1-yl)pentan-3-ol  เป็นสารชะลอการเจริญเติบโตของพืชที่นิยมใช้กับมะม่วงและพืชไร่ และเป็นสารกำจัดเชื้อรากลุ่ม  triazole ออกฤทธิ์ในทางตรงข้ามกับจิบเบอเรลลิน โดยยับยั้งการสังเคราะห์จิบเบอเรลลิน ลดการยืดตัวของปล้อง เพิ่มการเจริญเติบโตของราก เร่งให้เกิดดอก ทำให้ออกลูกเร็วและเพิ่มการผลิตเมล็ดในพืชเช่นมะเขือเทศ  และพริกไทย  PBZ ลดความไวต่อความเย็นของพืชด้วย 
PBZ ถูกใช้ในการจัดสวนเพื่อลดการเจริญเติบโตของยอด ใช้ได้ผลดีกับไม้พุ่มและไม้ต้น ช่วยเพิ่มความทนทานต่อความเครียดจากความแล้ง  เกิดใบไม้สีเขียวเข้ม  มีความต้านทานต่อเชื้อราและแบคทีเรียเพิ่มขึ้นและเพิ่มการพัฒนาของราก การเจริญของแคมเบียมเช่นเดียวกับการยับยั้งการเจริญของยอดในไม้ต้นบางชนิด

**วิธีการใช้**
ปกติใช้ PBZ กับดินเพื่อให้ซึมเข้าสู่พืชทางราก และขนส่งผ่านไซเลมไปยังส่วนยอด การใช้ที่ใบส่วนใหญ่ไม่ได้ผล  ใช้แช่เมล็ดเพื่อลดการงอกและการเจริญของต้นกล้า เป็นส่วนประกอบที่ออกฤทธิ์ของ Bonzi TM 

**อ้างอิง**
 สถาพร ดียิ่ง. 2542. ฮอร์โมนพืช. ฉะเชิงเทรา: มหาวิทยาลัยราชภัฏราชนครินทร์.

หมวดหมู่:สารควบคุมการเจริญเติบโตของพืช
หมวดหมู่:รางวัลสตาร์เอนเตอร์เทนเมนต์

สตาร์เอนเตอร์เทนเมนต์
สตาร์เอนเตอร์เทนเมนต์
สตาร์เอนเตอร์เทนเมนต์
ฮอตเปปเปอร์ (อัลบั้ม)

ฮอตเปปเปอร์ (Hot Pepper) เป็นอัลบั้มเพลงสากลของดิอิมพอสซิเบิ้ล ที่ออกวางจำหน่ายในปี พ.ศ. 2519 หลังการเดินทางออกตระเวนแสดงสดในทัวร์ยุโรป ระหว่าง พ.ศ. 2518 เป็นอัลบั้มทางการชุดสุดท้ายก่อนประกาศยุบวง
อัลบั้มฮอตเปปเปอร์ บันทึกเสียงที่เมืองโกเทนเบิร์ก ประเทศสวีเดน ในช่วงเดือนกรกฎาคม-สิงหาคม พ.ศ. 2518 ควบคุมการผลิตโดย Jan Jin Gryd ชาวสวีเดน ประกอบด้วยเพลงทั้งสิ้น 10 เพลง เป็นเพลงคัฟเวอร์จากเพลงสากลที่มีชื่อเสียง 4 เพลง และเป็นเพลงที่แต่งขึ้นใหม่ 6 เพลง โดย 5 เพลงแต่งโดย Rob Newton เจ้าหน้าที่บันทึกเสียงบริษัทไนท์สปอต (บริษัทรายการวิทยุชื่อดังและผู้จัดคอนเสิร์ตต่างประเทศในสมัยนั้น) และอีกหนึ่งเพลงแต่งโดยปราจีน ทรงเผ่า
อัลบั้มนี้ไม่ประสบความสำเร็จ เนื่องจากไม่ได้รับการสนับสนุนจากนักจัดรายการวิทยุในประเทศไทย

**อ้างอิง**

หมวดหมู่:อัลบั้มเพลงในปี พ.ศ. 2519
หมวดหมู่:ดิอิมพอสซิเบิ้ล
ซอสมะเขือเทศ

ซอสมะเขือเทศ คือซอสที่ทำจากมะเขือเทศเป็นส่วนประกอบหลัก ใช้สำหรับเติมรสเปรี้ยวอมหวานให้กับอาหาร

ซอสมะเขือเทศปลอม คือ ซอสไม่ได้ทำมาจากมะเขือเทศจริง หรือมีมะเขือเทศเป็นเพียงส่วนประกอบรองเท่านั้น อีกทั้งยังแต่งกลิ่นเพิ่มเติม ซอสมะเขือเทศปลอมมักทำมาจากมะละกอเป็นส่วนหลัก มะละกอเป็นผลไม้ที่กินได้ไม่เป็นอันตราย
ในประเทศไทยมีการใช้มะละกอในอุตสาหกรรมการทำซอสมะเขือเทศและซอสพริก ซอสมะเขือเทศโดยทั่วไปตามท้องตลาดในประเทศไทยไม่ระบุถึงมะละกอในส่วนประกอบสำคัญบนฉลาก แต่ยังไม่มีการตรวจสอบข้อเท็จจริงโดยหน่วยงานที่เกี่ยวข้อง และยังไม่มีการกำหนดมาตรฐานของซอสมะเขือเทศเหมือนเช่นน้ำปลา ทำให้จำนวนมะเขือเทศที่ใช้มีจำนวนไม่เท่ากันในแต่ละยี่ห้อ ในสหรัฐอเมริกาได้บังคับใช้กฎหมายว่า ต้องมีส่วนประสมของมะเขือเทศอย่างน้อย 50 % และต้องเป็นส่วนประสมหลัก จึงจะใช้ชื่อว่าเป็นซอสมะเขือเทศได้ มิเช่นนั้นผู้ผลิตจะมีโทษที่กฎหมายระบุไว้ ถือว่าเป็นซอสปลอม เป็นต้น

**อ้างอิง**
หมวดหมู่:ซอส
หมวดหมู่:อาหารจากมะเขือเทศ
เฉลิม อยู่วิทยา

เฉลิม อยู่วิทยา (เกิด 3 กันยายน 2493) เป็นบุตรคนที่สองของเฉลียว อยู่วิทยา กับนางนกเล็ก สดศรี 
เฉลิม อยู่วิทยามีพี่น้องร่วมมารดา รวม 5 คน สายพิณ พหลโยธิน, เฉลิม อยู่วิทยา, ศักดิ์ชาย อยู่วิทยา, อังคณา เพ็งสา (ถึงแก่กรรมแล้ว) และรัญดา อยู่วิทยา 
ได้สมรสกับ นางดารณี อยู่วิทยา มีบุตร 3 คน วรางคณา อยู่วิทยา สมรสกับ ม.ล.กอกฤษต กฤดากร, วาริท อยู่วิทยา, วรยุทธ อยู่วิทยา
นายเฉลิม ภรรยา และลูก ปัจจุบันเป็น กรรมการ ธุรกิจ 16 บริษัท 

**ปัจจุบัน**
สำหรับการบริหารธุรกิจของนายเฉลิมที่เป็นที่รู้จักกันอย่างอย่างกว้างขวางนั่นคือ การดำรงตำแหน่ง กรรมการผู้จัดการ บริษัท สยาม ไวเนอรี่ เทรดดิ้งพลัส จำกัด ผู้ผลิตและจำหน่าย เครื่องดื่ม สปาย ไวน์คลเลอร์, เป็นผู้ผลิตไวน์ชื่อ “มอนซูน แวลลีย์” (Monsoon Valley) และ เครื่องดื่มแอปเปิ้ลเปิ้ลไซเดอร์ล่าสุดภายใต้แบรนด์ MOOSE( มูส ) และ บริหาร Red Bull ในประเทศอังกฤษ 

**เครื่องราชอิสริยาภรณ์**
 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้น 1 ประถมาภรณ์ช้างเผือก (ป.ช.)- 80px เครื่องราชอิสริยาภรณ์อันมีเกียรติยศยิ่งมงกุฎไทย ชั้น 1 ประถมาภรณ์มงกุฎไทย (ป.ม.)

**ดูเพิ่ม**
 รายชื่อเศรษฐีที่รวยที่สุดในไทย

**อ้างอิง**
หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
หมวดหมู่:กระทิงแดง
หมวดหมู่:เรดบูล
หมวดหมู่:นักธุรกิจชาวไทยเชื้อสายจีน
หมวดหมู่:ชาวไทยเชื้อสายไหหลำ
มนุษย์ชวา

ภาพวาดกะโหลก มนุษย์ชวา
มนุษย์ชวา (Java Man) เป็นชื่อตั้งตามฟอสซิลที่ขุดพบในปี 1891 โดยศัลยแพทย์ชาวดัตช์ที่ชื่อ เออแฌน ดูว์บัว เมื่อปี ค.ศ. 1891 ที่ตำบลตรีนิล บริเวณลุ่มแม่น้ำโซโล ในเกาะชวาภาคกลาง นักมานุษยวิทยาได้จัดมนุษย์ชวาที่พบนี้ว่าเป็นมนุษย์วานร (Pithecanthropus) ซึ่งจัดเป็นบรรพบุรุษของมนุษย์ มีชีวิตอยู่ในยุคน้ำแข็งตอนต้น โดยขยายตัวจากชวาเข้าสู่อินโดจีนไปจนถึงภาคเหนือของประเทศจีน โดยในจีนพบวิวัฒนาการที่ดีกว่าที่ชวาเล็กน้อย เรียกว่า มนุษย์ปักกิ่ง
แต่อย่างไรก็ตามมนุษย์ชวายังไม่ถือว่าเป็นมนุษย์อย่างแท้จริง ถึงแม้ว่าจะสามารถทรงตัวอยู่บนขาทั้งสองข้างและมีลักษณะลำตัวตรงแล้ว แต่ไม่สามารถตั้งตรงได้ทีเดียว และขนาดของสมองยังเล็กกว่าของสมองลิงขนาดใหญ่เล็กน้อย มีส่วนสูงประมาณ 5 ฟุต 7 นิ้ว มีน้ำหนักตัวประมาณ 150 ปอนด์

**อ้างอิง**

**ดูเพิ่ม**
 แหล่งมนุษย์ยุคเริ่มแรกซางีรัน
หมวดหมู่:ยุคก่อนประวัติศาสตร์
ชวา
แซนเคลเมนที (รัฐแคลิฟอร์เนีย)

แซนเคลเมนที (San Clemente) เป็นเมืองในออเรนจ์เคาน์ตี รัฐแคลิฟอร์เนีย สหรัฐอเมริกา มีประชากรอยู่ 65,900 คน จากข้อมูลปี 2005 ตั้งอยู่ห่างจากแซนวานแคพิสตราโน ทางตอนใต้ของประเทศเป็นระยะ 6 ไมล์ (10 กม.)  และมีระยะห่างระหว่างแซนดีเอโกและลอสแอนเจลิสเท่ากัน และทางเข้าทิศเหนือของ Marine Corps Base Camp Pendleton (หรือ "Christianitos Gate") ก็ตั้งอยู่ในแซนเคลเมนที
หมวดหมู่:เมืองในเทศมณฑลออเรนจ์
เย่ ลี่อี๋

ฟรานซิส ยิป (Frances Yip; เกิด 22 ตุลาคม พ.ศ. 2490) หรือ เย่ ลี่อี๋ (p=Yè Lìyí) คือนักร้องชื่อดังชาวฮ่องกง รู้จักกันอย่างที่ในฐานะผู้ร้องเพลงประกอบภาพยนตร์จีน "เจ้าพ่อเซี่ยงไฮ้" เพลง "รักคุณเข้าแล้ว" และเพลง "บัวขาว" ของพระเจ้าวรวงศ์เธอ พระองค์เจ้าภาณุพันธุ์ยุคล และหม่อมหลวงพวงร้อย อภัยวงศ์
ฟรานซิส ยิป เกิดเมื่อปี 1947 เป็นนักร้องฮิตของฮ่องกง เธอร้องเพลงนำในหนังซีรีส์ทางทีวีบีของฮ่องกงจำนวนมากในช่วงปี '80 และช่วงต้น '90 ชื่อเสียงของเธอโด่งดังไปหลายประเทศทั่วโลกหลังจากการร้องเพลงนำในหนัง ซีรีส์ยอดฮิตชุด "เจ้าพ่อเซี่ยงไฮ้" ก่อนที่เธอจะประสบความสำเร็จอย่างสูงนี้ เธอมีเพลงในหลายอัลบั้มที่นำเพลงฮิตจากนักร้องในอดีตเคยร้องไว้อาทิ เจิ้ง เซ่าชิว, หลัวเหวิน, เจนนี่ เซ็ง
ฟรานซิสมีผลงานเพลงมากกว่า 80 อัลบั้มในช่วง 37 ปีของการบันทึกเสียงทั้งภาษาอังกฤษ, กวางตุ้ง, แมนดาริน นอกจากนี้เธอยังร้องภาษาไทย, ญี่ปุ่นและโพลีนีเซี่ยนที่ได้รับความนิยมมากเช่นกัน เธอแสดงเพลงในรายการโทรทัศน์, ภาพยนตร์, คอนเสิร์ต และคาบาเรต์มากกว่า 30 ประเทศในห้าภูมิภาคของโลก โดยที่เธอมีความสามารถพูดได้คล่องทั้งภาษากวางตุ้ง,จีนกลาง และ อังกฤษ
ฟรานซิสเป็นที่รู้จักไปทั่วโลกอีกครั้งเมื่อเธอได้รับเลือกจากรัฐบาลฮ่องกง เป็นฟรีเซนเตอร์ร่วมในพิธีส่งมอบเกาะฮ่องกงจากอังกฤษให้แก่จีนเมื่อวันที่ 30 มิถุนายน 1997 มีผู้คนชมโทรทัศน์มากกว่า 120 ล้านคนมากกว่า 80 ประเทศทั่วโลก
เธอได้ชื่อว่าเป็นสุภาพสตรีดีเด่นคนหนึ่งของฮ่องกง มีความเป็นผู้ดี สุภาพ พูดจาไพเราะ พูดได้ชัดเจน เป็นที่นับถือของวงการเพลงและวงการสังคมในฮ่องกง เพลงต่าง ๆ ของเธอด้วยเสียงอันก้องกังวาน ขับขานอย่างไพเราะยิ่ง
เธอได้ชื่อว่าเป็นนักสู้ เธอไม่ได้ร้องเพลงเกี่ยวกับฮีโร่ 
แต่เธอเป็นฮีโร่ในตัวเธอเอง เธอเป็นโรคมะเร็งทรวงอก เมื่อปี 1996 และได้ต่อสู้ผ่านพ้นจากจนหายและกลับมาแข็งแรงดีขึ้น

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ
หมวดหมู่:นักร้องฮ่องกง
หมวดหมู่:นักร้องจีน
ธงธง มกจ๊ก

ธงธง มกจ๊ก ชื่อจริง นที ธีระเสรีวงศ์ (ชื่อเดิม: คัชฑาเทพ เอี่ยมศิริ) เกิดเมื่อวันที่ 13 พฤศจิกายน พ.ศ. 2513 นักแสดงตลก และพิธีกรรายการโทรทัศน์ชาวไทย มีชื่อเสียงจากฐานะการล้อเลียนพิธีกรรายการ กำจัดจุดอ่อน อย่าง ดร.กฤษติกา คงสมพงษ์ และการเป็นนักแสดงในละครซิทคอม เป็นต่อ ในบท กอล์ฟ

**ประวัติและชีวิตส่วนตัว == 
ธงธงเกิดที่จังหวัดนครราชสีมา ในครอบครัวที่ยากจน เป็นบุตรคุณแม่บุญส่ง เอี่ยมศิริ ปัจจุบัน เป็นนักแสดงตลกชายชื่อดัง และเคยเป็นตลกในคณะของ จาตุรงค์ มกจ๊ก ส่วนมากมักจะแสดงบทเป็นกะเทยอยู่เสมอ ซึ่งก่อนหน้านี้ เจ้าตัวได้ออกมาปฏิเสธว่าไม่ได้เป็นกะเทยหรือเพศที่สามตามที่ถูกสังคมวิพากษ์วิจารณ์ในช่วงเวลาหนึ่ง จนกระทั่งมาเปิดเผยความจริงในการเป็นเพศที่สามเมื่อเปิดตัวแฟนหนุ่มในเวลาต่อมา
โดยคำว่า "ธงธง" มาจากวันลอยกระทงและทาทา ยัง ในวัยเด็กต้องทำงานเพื่อหาเงินสารพัด ได้เข้าสู่วงการบันเทิงโดยไม่ได้ตั้งใจ เพราะเพื่อนของธงธงได้ส่งชื่อเข้าประกวดในรายการ ขบวนการจี้เส้น ของเจเอสแอล และได้รับคำชวนให้เข้าคณะตลกของจาตุรงค์ มกจ๊ก และได้ตระเวนเล่นตลกตามสถานที่ต่าง ๆ พอเริ่มมีเงินก็ได้ร่วมลงทุน เปิดร้านขายของกับเพื่อน ก่อนล้มเหลวไม่เป็นท่า
ในปี พ.ศ. 2545 รายการ กำจัดจุดอ่อน ซึ่งกำลังได้รับความนิยมอย่างมาก ทางรายการก่อนบ่ายคลายเครียด ได้ให้ธงธงเลียนแบบเป็น ดร.กฤษติกา คงสมพงษ์ พิธีกรรายการกำจัดจุดอ่อน  จนทำให้ธงธงมีชื่อเสียงขึ้นมาตั้งแต่บัดนั้น

**ผลงานแสดง**

**ผลงานละครซิตคอม**
 ละครซิตคอม เป็นต่อ รับบท กอล์ฟ (บุญกอบ ช้างพลาย)- ละครซิตคอม บ้านนี้มีรัก รับบท : นีน่า (รับเชิญ)- ละครซิตคอม เป็นข่าว รับบท : แพตตี้ ผู้จัดการส่วนตัวดารา (รับเชิญในตอน ทางเลือก)- ละครซิตคอม สูตรรักชุลมุน รับบท : ยิ่งเจริญ (รับเชิญในตอน ยิ่งเจริญลูกจ๊ะลูกจ๋า)- ละครซิตคอม รักล้น ๆ คนเต็มบ้าน รับบท : ขนุน

**ภาพยนตร์**
 หอแต๋วแตก แหกต่อไม่รอแล้วนะ (2018)- ตีสาม อาฟเตอร์ช็อก (2018)- ผีเสื้อสมุทร (2006)- พยัคฆ์ร้ายส่ายหน้า (2005)  (รับเชิญ)- มนต์รักร้อยล้าน (2004)- ปล้นนะยะ (2004)- ว๊ายบึ้ม เชียร์กระหึ่มโลก (2003)- พรางชมพู กะเทยประจัญบาน (2002)

**ละครเวที**
 แม่นาคพระโขนง เดอะมิวสิกัล แสดงเป็น โอ่ง : เพื่อนพ่อมาก

**ผลงานพิธีกร**
 ดารามหาชน - คาราโอเกม - เลขมหาสมบัติ - 5432 โชว์ - คิทเช่นโชว์ - อลหม่านจานใหม่ - ข่าวบันเทิง “แซะ” คุยแคะแกะเกา เมาท์อีกมุม

**ผลงานอื่น ๆ**

**มิวสิกวิดีโอ === - เก๋ไก๋สไลเดอร์  คู่กับ เขมนิจ จามิกรณ์

**โฆษณา**
 โฆษณาคอนโดปริญสิริ ในชุด เป็นต่อ ตอน พักรบ..พบรัก

**รางวัล**

**อ้างอิง**

**แหล่งข้อมูลอื่น**
 thong_thong

หมวดหมู่:นักแสดงตลกไทย
หมวดหมู่:นักแสดงชาวไทย
หมวดหมู่:พิธีกรชาวไทย
หมวดหมู่:ชาวไทยที่มีความหลากหลายทางเพศ
หมวดหมู่:กะเทย (บุคคล)
หมวดหมู่:บุคคลจากจังหวัดนครราชสีมา
ดาวแคระเหลือง

ไฟล์:Sun920607.jpg|right|thumb|ดวงอาทิตย์ ตัวอย่างดาวฤกษ์ชนิด G V
ดาวแคระเหลือง (Yellow dwarf) หรือชื่ออย่างเป็นทางการว่า ดาว G-V คือดาวฤกษ์ในแถบลำดับหลักซึ่งมีชนิดสเปกตรัมเป็นแบบ G และความส่องสว่างในระดับ V ดาวแคระเหลืองมักมีขนาดเล็ก (ประมาณ 0.8 - 1.0 เท่าของมวลดวงอาทิตย์) และมีอุณหภูมิพื้นผิวประมาณ 5,300-6,000 เคลวิน ดาว G-V กำลังอยู่ในกระบวนการเปลี่ยนแปลงไฮโดรเจนในแกนกลางให้เป็นฮีเลียมด้วยปฏิกิริยานิวเคลียร์ฟิวชั่น เช่นเดียวกับดาวฤกษ์อื่นในแถบลำดับหลัก ดวงอาทิตย์ของเราถือเป็นตัวอย่างดาว G-V ที่รู้จักกันมากที่สุด (และสังเกตได้ง่ายที่สุด) ดาวฤกษ์ประเภทนี้เผาผลาญไฮโดรเจนราว 600 ล้านตันต่อวินาที และเปลี่ยนแปลงสสารประมาณ 4 ล้านตันให้กลายเป็นพลังงาน สำหรับดาว G-V อื่น ๆ ได้แก่ แอลฟาคนครึ่งม้า เอ  เทาวาฬ และ 51 ม้าปีก

**อ้างอิง**

**ดูเพิ่ม**
 ดาวฝาแฝดดวงอาทิตย์- ดาวแคระแดง- ดาวแคระน้ำตาล- ดาวแคระส้ม
หมวดหมู่:ประเภทของดาวฤกษ์
หมวดหมู่:ดาวแคระเหลือง
แฟรงกี นักเคิลส์

แฟรงกี นักเคิลส์ (Frankie Knuckles) เกิดวันที่ 18 มกราคม ค.ศ. 1955 ที่นิวยอร์ก เป็นดีเจชาวอเมริกัน โปรดิวเซอร์เพลง และมือรีมิกซ์ เขามีบทบาทสำคัญในวงการดนตรีเฮาส์ ในฐานะดีเจจากชิคาโกในทศวรรษ 1980 เขาทำให้ดนตรีเฮาส์ได้รับความนิยมในช่วงทศวรรษ 1990 ด้วยผลงานที่เขาเป็นโปรดิวเซอร์และรีมิกซ์เพลง 
หมวดหมู่:นักดนตรีชาวอเมริกัน
หมวดหมู่:คลับดีเจ
หมวดหมู่:ผู้ที่ได้รับรางวัลแกรมมี
หมวดหมู่:รีมิกเซอร์
หมวดหมู่:บุคคลจากชิคาโก
หมวดหมู่:บุคคลจากแมนแฮตตัน
90482 ออร์กัส

90482 ออร์กัส (90482 Orcus; Orcus) ชื่อรหัสเดิมว่า 2004 DW เป็นวัตถุในแถบไคเปอร์ที่อาจจะเป็นดาวเคราะห์แคระ ค้นพบโดย ไมเคิล อี. บราวน์ แห่งสถาบันเทคโนโลยีแคลิฟอร์เนีย (แคลเทค), คาด ทรูจิลโล แห่งหอดูดาวเจมินี และ เดวิด เรบินโนวิทซ์ แห่งมหาวิทยาลัยเยล ภาพถ่ายวัตถุที่ทำให้เกิดการค้นพบ คือการถ่ายภาพเมื่อวันที่ 17 กุมภาพันธ์ 2004 โดยมีภาพที่เก่าแก่กว่านั้นถ่ายไว้เมื่อ 8 พฤศจิกายน 1951 แต่เพิ่งมาทำความเข้าใจได้ในภายหลัง

**ดาวบริวาร**
ออร์กัสมีดาวบริวารชื่อ แวนธ์ (Vanth) เป็นดาวบริวารดวงเดียวของออร์กัส มีขนาดประมาณ ⅓ ถึง ¼ ของออร์กัส มันถูกค้นพบโดย ไมเคิล อี. บราวน์ และ ท. อ. ซีเออร์ เมื่อวันที่ 13 พฤศจิกายน พ.ศ. 2548

**อ้างอิง**
หมวดหมู่:พลูติโน
โรงเรียนสุเหร่าสามอิน

โรงเรียนสุเหร่าสามอิน เป็นโรงเรียนที่มีการเรียนการสอนในระดับ อนุบาล 1 จนถึงชั้นประถมศึกษาปีที่ 6 เป็นโรงเรียนของรัฐ ตั้งอยู่ที่ ถนนปรีดีพนมยงค์ หรือสุขุมวิท 71 แขวงคลองตันเหนือ เขตวัฒนา โรงเรียนสุเหร่าสามอินมีผลงานในการเข้าร่วมการแข่งขันการทำอาหารกับโครงการไฮน์เชฟจูเนีย และเคยได้รับรางวัลชนะเลิศจากการเข้าร่วมโครงการ นอกจากนี้ยังมีผลงานในด้านการแสดงทางนาฏศิลป์ไทย และการกีฬา

**ประวัติโรงเรียน**
เริ่มจัดตั้งเมื่อวันที่  1  กรกฎาคม พ.ศ.  2476  นับถึงปัจจุบันเป็นเวลาเกือบ  86  ปี โดย ฮัจยีอิบรอเฮม    บุญมาเลิศ และ ฮัจยะซัยหนับ   บุญมาเลิศ เจ้าของที่ดินเป็นผู้อนุญาตให้สร้างโรงเรียนสุเหร่าสามอินบนที่ดิน 350 ตารางวา โดยสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 มีนายพร เสนละมัย เป็นครูใหญ่    ปัจจุบันสอนตั้งแต่ชั้นอนุบาล 1 ถึงชั้นประถมศึกษาปีที่ 6 สภาพบริเวณโรงเรียนตั้งอยู่ติดถนน  มีรั้วคอนกรีตรอบทั้ง 4 ด้าน พื้นสนามโรงเรียนเป็นคอนกรีต มีเนื้อที่ประมาณ 300 ตารางเมตร บริเวณโรงเรียนไม่มีต้นไม้ใหญ่ที่ให้ร่มเงามีไม้ดอก  และไม้ประดับอยู่บนอาคารเรียนทุกชั้นให้ความสวยงามได้เป็นอย่างดี สนามจัดเป็นสนามวอลเล่ย์บอล สนามเซปักตะกร้อ สนามแบดมินตันสนามแชร์บอล และสนามฟุตบอล ที่ค่อนข้างสมบูรณ์ในบริเวณเดียวกัน  มีอาคารเรียนเป็นตึก 4 ชั้น จำนวน 2 หลัง เรือนกิจกรรมสหการโรงเรียน 1  หลังบ้านพักนักการภารโรง  2หลังมีห้องน้ำนักเรียนอยู่ด้านล่างของบ้านพักนักการภารโรงขนาด 6 ห้องทั้ง 2 หลังมีที่ปัสสาวะสำหรับนักเรียนชาย จำนวน 10 ที่ มีห้องประกอบการอาหารขนาด   24  ตารางเมตร  บริเวณที่ประกอบอาหารค่อนข้างแคบ  และไม่สามารถขยายอาคารสถานที่ได้อีก  ชุมชนบ้านสามอิน  ประชากรส่วนใหญ่มีที่อยู่เป็นหลักแหล่งนับถือศาสนาอิสลามและ มีคณะกรรมการบริหารชุมชนอย่าง ถูกต้อง ส่วนที่มีการ โยกย้ายตามการประกอบอาชีพ จะเป็นผู้ที่อยู่ต่างจังหวัด และนับถือศาสนาพุทธ นักเรียนส่วนมากมาจากครอบครัวที่มีรายได้น้อย  ผู้ปกครองมีอาชีพรับจ้าง  นักเรียนมีความเอาใจใส่ต่อ การเล่าเรียนดีผล การเรียนของนักเรียนอยู่ในระดับน่าพอใจ

**แหล่งข้อมูลอื่น**
  เว็บไซต์อย่างเป็นทางการของโรงเรียนสุเหร่าสามอิน
สุเหร่าสามอิน
สุเหร่าสามอิน
เอวี

เอวี (AV) สามารถหมายถึง- วิดีโอสำหรับผู้ใหญ่ (adult video)- โหมดรับภาพและเสียงจากวิดีโอ (audio and video) ของโทรทัศน์ - โปรแกรมป้องกันไวรัส (anti-virus software)
ทิพยทัศน์ของกางเขน (ห้องราฟาเอล)

ทิพยทัศน์ของกางเขน (The Vision of the Cross) เป็นจิตรกรรมฝาผนังที่เขียนโดยเวิร์คช็อพของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่เขียนระหว่างปี ค.ศ. 1520 ถึงปี ค.ศ. 1524  หลังจากที่ราฟาเอลเสียชีวิตในปี ค.ศ. 1520 ผู้ที่เขียนอาจจะเป็นจานฟรานเชสโค เพ็นนิ, จุยลิโอ โรมาโน และราฟฟาเอลลิโน เดล โคลเล (Raffaellino del Colle)
“ทิพยทัศน์ของกางเขน” เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในกรุงวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  ภาพ “ทิพยทัศน์ของกางเขน” ตั้งอยู่ภายใน“ห้องคอนแสตนติน” (Sala di Costantino) เป็นภาพจักรพรรดิคอนแสตนตินก่อนที่ทรงเข้าต่อสู้ในยุทธการสะพานมิลเวียน (Battle of the Milvian Bridge) เมื่อวันที่28 ตุลาคม ค.ศ. 312 ตามตำนานจักรพรรดิคอนแสตนตินทรงเห็นกางเขนส่องสว่างอยู่บนฟ้า ซึ่งเป็นเหตุการณ์ที่ทำให้มีพระราชดำรัส “สัญลักษณ์นี้นำมาซึ่งชัยชนะ” (In hoc signo vinces) ในจิตรกรรมชิ้นนี้จารึกเป็นภาษากรีกโบราณ “สัญลักษณ์นี้คือชัยชนะ” (Εν τούτῳ νίκα)
ลักษณะภาพเป็นแบบแมนเนอริสม์ที่เต็มไปด้วยความสับสนยุ่งเหยิงที่ประกอบด้วยมังกร, คนแคระ, พระสันตะปาปาสององค์ และสัญลักษณ์อื่นๆ สัดส่วนของทหารก็ไม่ถูกต้องที่บางครั้งดูเตี้ยกว่าผู้ที่อยู่ใกลออกไป

**อ้างอิง**


**ดูเพิ่ม**
 ห้องราฟาเอล- วังพระสันตะปาปา- จิตรกรรมฝาผนัง- ราฟาเอล
หมวดหมู่:จิตรกรรมในคริสต์ทศวรรษ 1520
หมวดหมู่:ห้องราฟาเอล
หมวดหมู่:จิตรกรรมจริตนิยม
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์
สำนักแห่งเอเธนส์ (ราฟาเอล)

ดูบทความหลักที่ ห้องราฟาเอล
สำนักแห่งเอเธนส์ (Scuola di Atene, The School of Athens) เป็นจิตรกรรมฝาผนังที่เขียนโดยราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่เขียนระหว่างปี ค.ศ. 1509 ถึงปี ค.ศ. 1510  เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในกรุงวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  ภาพตั้งอยู่ภายใน “ห้องเซนยาทูรา” (Stanza della Segnatura) “สำนักแห่งเอเธนส์” ถือกันว่าเป็นงานชิ้นเอกของราฟาเอลและเป็นงานที่เป็นงานที่เพียบพร้อมไปด้วยลักษณะการเขียนภาพแบบเรอเนซองส์สูง

**อ้างอิง**

**ดูเพิ่ม**
 ห้องราฟาเอล- วังพระสันตะปาปา- จิตรกรรมฝาผนัง- ราฟาเอล
หมวดหมู่:จิตรกรรมในคริสต์ทศวรรษ 1500
หมวดหมู่:ห้องราฟาเอล
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์
ยุทธการสะพานมิลเวียน (โรมาโน)

ดูบทความหลักที่ ห้องราฟาเอล
ยุทธการสะพานมิลเวียน (ภาษาอังกฤษ:  The Battle of the Milvian Bridge หรือ The Battle at Pons Milvius) เป็นจิตรกรรมฝาผนังที่เขียนโดยจุยลิโอ โรมาโนและผู้ช่วยของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่อาจเขียนระหว่างปี ค.ศ. 1520 ถึงปี ค.ศ. 1524  เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  
ภาพ “ยุทธการสะพานมิลเวียน” ตั้งอยู่ภายใน “ห้องคอนแสตนติน” (Sala di Costantino) เป็นภาพยุทธการสะพานมิลเวียน (Battle of the Milvian Bridge) ที่เกิดขึ้นเมื่อวันที่28 ตุลาคม ค.ศ. 312 ระหว่างจักรพรรดิคอนแสตนตินและแม็กเซ็นเทียส จักรพรรดิคอนแสตนตินทรงได้รับชัยชนะและทรงเชื่อว่าเป็นเพราะความช่วยเหลือของพระเป็นเจ้าแห่งคริสต์ศาสนา

**ดูเพิ่ม**
ห้องราฟาเอล
*วังพระสันตะปาปา
*จิตรกรรมฝาผนัง
หมวดหมู่:จิตรกรรมในคริสต์ทศวรรษ 1520
หมวดหมู่:ห้องราฟาเอล
หมวดหมู่:จุยลิโอ โรมาโน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์
จักรพรรดิคอนแสตนตินอุทิศดินแดน (ห้องราฟาเอล)

ดูบทความหลักที่ ห้องราฟาเอล
จักรพรรดิคอนแสตนตินอุทิศดินแดน (ภาษาอังกฤษ: The Donation of Constantine) เป็นจิตรกรรมฝาผนังที่เขียนโดยผู้ช่วยของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ผู้ที่น่าจะเป็นผู้เขียนภาพนี้คือจานฟรานเชสโค เพ็นนิหรือจุยลิโอ โรมาโน ที่อาจจะเขียนราวระหว่างปี ค.ศ. 1520 ถึงปี ค.ศ. 1524  หลังจากที่ราฟาเอลเสียชีวิตในปี ค.ศ. 1520 สมาชิกในเวิร์คช็อพของราฟาเอลก็วาดภาพที่ได้รับสัญญาการวาดไว้ภายในวังพระสันตะปาปาในนครรัฐวาติกันต่อจนเสร็จ ซึ่งเป็นงานจิตรกรรมฝาผนังตกแต่งห้องชุดที่ปัจจุบันเรียกว่า “ห้องราฟาเอล” 
ภาพ “จักรพรรดิคอนแสตนตินอุทิศดินแดน” ตั้งอยู่ภายใน“ห้องคอนแสตนติน” (Sala di Costantino)  เป็นภาพที่เขียนพระราชกฤษฎีกาปลอม ที่ระบุยกอำนาจการปกครองอาณาจักรให้แก่พระสันตะปาปา
ภาพเขียนจากตำนานที่ซึ่งเป็นภาพของจักรพรรดิคอนสแตนตินทรงคุกเข่าต่อหน้าสมเด็จพระสันตะปาปาซิลเวสเตอร์ที่ 1เพื่อพระราชทานอำนาจในการปกครองอาณาจักรโรมันตะวันตกทั้งหมดแก่พระสันตปาปาและผู้สืบเนื่อง ภาพพระสันตะปาปาซิลเวสเตอร์เป็นภาพของสมเด็จพระสันตะปาปาคลีเมนต์ที่ 7 ที่ได้เป็นพระสันตะปาปาในปี ค.ศ. 1523. ฉากในภาพเป็นฉากภายในมหาวิหารเซนต์ปีเตอร์เก่า  ซึ่งกำลังอยู่ในระหว่างการสร้างใหม่ในขณะที่เขียนภาพ กลางภาพในฉากหลังเป็นแท่นบูชาที่ตกแต่งด้วยคอลัมน์โซโลมอนที่บิดเป็นเกลียว  คอลัมน์เป็นของขวัญจากจักรพรรดิคอนสแตนตินที่อ้างว่าทรงนำมาจากวัดโซโลมอนที่สอง (Second Temple) ในกรุงเยรุซาเล็ม

**ดูเพิ่ม**
วังพระสันตะปาปา
*จักรพรรดิคอนสแตนติน
*ห้องราฟาเอล
*พระราชบริจาคของคอนสแตนติน

**แหล่งข้อมูลอื่น**
  ภาพเขียนในเว็บไซต์
หมวดหมู่:จิตรกรรมในคริสต์ทศวรรษ 1520
หมวดหมู่:ห้องราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์
แม่แบบ:เหตุการณ์ปัจจุบัน/2552 กุมภาพันธ์ 23

* เหตุการณ์ระเบิดในสถานที่ท่องเที่ยวกลางกรุงไคโร ประเทศอียิปต์ มีนักท่องเที่ยวต่างชาติเสียชีวิต 1 คน บาดเจ็บกว่า 20 คน  (BBC)
}
การปลดปล่อยนักบุญเปโตร (ราฟาเอล)

ดูบทความหลักที่ ห้องราฟาเอล
การปลดปล่อยนักบุญปีเตอร์ (ภาษาอังกฤษ: Deliverance of Saint Peter) เป็นจิตรกรรมฝาผนังที่เขียนโดยราฟาเอลผู้เป็นจิตรกรสมัยเรอเนซองส์คนสำคัญชาวอิตาลีที่เขียนในปี ค.ศ. 1514 ที่เป็นส่วนหนึ่งของสัญญาการวาดภายในวังพระสันตะปาปาในนครรัฐวาติกัน “การปลดปล่อยนักบุญปีเตอร์” เป็นงานจิตรกรรมฝาผนังส่วนหนึ่งของห้องชุดที่ปัจจุบันเรียกว่า “ห้องราฟาเอล”
ภาพ “การปลดปล่อยนักบุญปีเตอร์” ตั้งอยู่ภายใน “ห้องเอลิโอโดโร” (Stanza di Eliodoro) ที่ตั้งชื่อตามภาพเขียน “การขับเฮลิโอโดรัสจากวัด” ภาพแบ่งเป็นสามตอนแสดงการปลดปล่อยของนักบุญปีเตอร์จากคุกของเฮรอดโดยเทวดาที่บรรยายในกิจการ 12

**ภาพเขียน**
ภาพการปลดปล่อยโดยเทวดาแบ่งเป็นสามตอนที่วางอย่างเหมาะเจาะรอบหน้าต่าง เป็นภาพที่แสดงตอนที่นักบุญปีเตอร์เดินทางมาเผยแพร่ศาสนาในกรุงโรมแต่ถูกจับขังคุก ทางด้านขวาเป็นภาพเทวดาทำให้ยามหลับ ตรงกลางเทวดาปล่อยนักบุญปีเตอร์และนำเดินผ่านยามที่นอนสลบสไลอยู่ ทางด้านซ้ายยามตื่นขึ้นมาพบว่านักบุญปีเตอร์หายตัวไปแล้ว คำสอนของภาพนี้ก็คือ “อย่ายับยั้งคำสอนของพระเจ้า เพราะคำสอนของพระองค์เป็นสิ่งถูกกักขังไม่ได้”

**ดูเพิ่ม**
 ห้องราฟาเอล- วังพระสันตะปาปา- จิตรกรรมฝาผนัง- ราฟาเอล
หมวดหมู่:จิตรกรรมในคริสต์ทศวรรษ 1510
หมวดหมู่:ห้องราฟาเอล
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับนักบุญ
การพบปะระหว่างพระสันตะปาปาเลโอกับอัตติลา

การพบปะระหว่างพระสันตะปาปาเลโอกับอัตติลา (The Meeting of Leo the Great and Attila) เป็นจิตรกรรมฝาผนังที่เขียนโดยราฟาเอล ผู้เป็นจิตรกรสมัยเรอเนซองส์ คนสำคัญชาวอิตาลีที่เขียนใน ค.ศ. 1514 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ราฟาเอลเขียนภาพนี้โดยมีจุยลิโอ โรมาโนเป็นผู้ช่วย ภาพนี้ตั้งอยู่ภายใน “ห้องเอลิโอโดโร” (Stanza di Eliodoro) ที่ตั้งชื่อตามภาพ “การขับเฮลิโอโดรัสจากวัด”
ภาพวาดนี้แสดงการพบปะระหว่างสมเด็จพระสันตะปาปาเลโอที่ 1 กับอัตติลา ซึ่งเกิดขึ้นในอิตาลีเหนือเมื่อ ค.ศ. 452 ในตอนแรก ราฟาเอลวาดภาพเลโอที่ 1 ด้วยพระพักตร์ของสมเด็จพระสันตะปาปายูลิอุสที่ 2 แต่หลังจากยูลิอุสสิ้นพระชนม์ ราฟาเอลจึงเปลี่ยนภาพให้เหมือนกับพระสันตะปาปาองค์ใหม่ คือ สมเด็จพระสันตะปาปาเลโอที่ 10 เลโอที่ 10 ปรากฏเป็นทั้งคาร์ดินัลและพระสันตะปาปา ภาพของนักบุญปีเตอร์และนักบุญพอลปรากฏอยู่บนท้องฟ้าถือดาบ และกล่าวกันว่าทั้งสองช่วยหยุดกษัตริย์แห่งชาวฮันจากการบุกเข้าอิตาลี
ราฟาเอลเป็นคนวาดครึ่งซ้ายของภาพส่วนใหญ โดยมีผลงานของลูกศิษย์ของเขาเพียงเล็กน้อยเท่านั้น ผลงานจิตรกรรมฝาผนังชิ้นนี้แสดงให้เห็นถึงทักษะทางศิลปะอันยอดเยี่ยม เนื่องจากการใช้สีเข้มและสีอ่อนที่ช่วยขยายความเคลื่อนไหวที่สงบสุขและก้าวร้าว นอกจากนี้ยังแสดงให้เห็นการเปรียบเทียบความดีและความชั่วซึ่งเชื่อมโยงกับมุมมองทางการเมืองและศาสนาของพระสันตปาปาผู้สั่งงานชิ้นนี้

**อ้างอิง**

**แหล่งข้อมูลอื่น**
 The Vatican: spirit and art of Christian Rome, a book from The Metropolitan Museum of Art Libraries (fully available online as PDF), which contains material on this work- Attila - King of the Huns. -  Saint Leo the Great
หมวดหมู่:จิตรกรรมในคริสต์ทศวรรษ 1510
หมวดหมู่:ห้องราฟาเอล
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์
พิธีมิสซาที่บอลเซนา

ดูบทความหลักที่ ห้องราฟาเอล
พิธีมิสซาที่บอลเซนา (The Mass at Bolsena) เป็นจิตรกรรมฝาผนังที่เขียนโดยราฟาเอลผู้เป็นจิตรกรคนสำคัญชาวอิตาลีสมัยฟื้นฟูศิลปวิทยา ที่เขียนในปี ค.ศ. 1512 ถึงปี เป็นภาพหนึ่งในชุดภาพที่ราฟาเอลได้รับสัญญาให้วาดสำหรับพระราชวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  ภาพ “ปาฏิหาริย์ที่โบลเซนา” ตั้งอยู่ภายใน“ห้องอีลิโอโดโร” (Stanza di Eliodoro)
“พิธีมิสซาที่บอลเซนา” แสดงเหตุการณ์ที่เชื่อว่าเกิดขึ้นในปี ค.ศ. 1263 เมื่อนักบวชชาวโบฮีเมียผู้มีความข้องใจในลัทธิความเชื่อในเรื่องการเปลี่ยนสสาร(transubstantiation) เข้าร่วมพิธีมิสซาที่บอลเซนา พบว่าแผ่นปัง(ขนมปังไร้เชื้อ)สำหรับศีลมหาสนิทไหลเป็นเลือดลงมาจากแท่นบูชาเป็นรูปกางเขน นักบวชจึงเลิกมีความเคลือบแคลง ปีต่อมาในปี ค.ศ. 1264 สมเด็จพระสันตะปาปาเออร์บันที่ 4 จึงได้ประกาศวันสมโภชพระวรกายของพระคริสต์ (Feast of Corpus Christi) เพื่อฉลองเหตุการณ์ที่เกิดขึ้น

**อ้างอิง**

**ดูเพิ่ม**
 ห้องราฟาเอล- พระราชวังพระสันตะปาปา- จิตรกรรมฝาผนัง- ราฟาเอล
หมวดหมู่:จิตรกรรมในคริสต์ทศวรรษ 1510
หมวดหมู่:ห้องราฟาเอล
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:ศิลปะคริสเตียน
ภูเขาพาร์แนสซัส (ราฟาเอล)

ภูเขาพาร์แนสซัส (The Parnassus) เป็นจิตรกรรมฝาผนังที่เขียนโดยราฟาเอล จิตรกรชาวอิตาลีคนสำคัญในสมัยฟื้นฟูศิลปวิทยา เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า "ห้องราฟาเอล"   
ภาพ "ภูเขาพาร์แนสซัส" ตั้งอยู่ภายใน "ห้องเซญญาตูรา" (Stanza della Segnatura) เป็นภาพภูเขาพาร์แนสซัสในตำนานปรัมปราที่เป็นที่อยู่ของอะพอลโลผู้ล้อมรอบด้วยมิวส์เก้าองค์และกวีเก้าคนจากสมัยโบราณและอีกเก้าคนจากกวีร่วมสมัย

**ดูเพิ่ม**
 ห้องราฟาเอล- วังพระสันตะปาปา- จิตรกรรมฝาผนัง- ราฟาเอล
หมวดหมู่:จิตรกรรมในคริสต์ทศวรรษ 1510
หมวดหมู่:ห้องราฟาเอล
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับปรัมปราวิทยา
คำสัตย์ปฏิญาณของพระสันตะปาปาเลโอที่สาม

ดูบทความหลักที่ ห้องราฟาเอล
คำสัตย์ปฏิญาณของพระสันตะปาปาเลโอที่สาม (The Oath of Leo III) เป็นจิตรกรรมฝาผนังที่เขียนโดยเวิร์คช็อพของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่อาจจะเขียนระหว่างปี ค.ศ. 1516 - ค.ศ. 1517 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  ภาพ “การสวมมงกุฏของชาร์เลอมาญ” ตั้งอยู่ภายใน“ห้องเพลิงไหม้ในเมือง” (Stanza dell'incendio del Borgo)
ในภาพสมเด็จพระสันตะปาปาเลโอที่ 3 ระหว่างการการพิจารณาคดีในศาลในวันที่ 23 ธันวาคม ค.ศ. 800 ที่ทรงเผชิญหน้ากับพระนัดดาของพระสันตะปาปาองค์ก่อนหน้านั้นเฮเดรียนที่ 1 ผู้กล่าวหาว่าพระองค์ประพฤติผิด กลุ่มบาทหลวงในที่ประชุมประกาศว่าไม่อาจจะตัดสินพระสันตะปาปาได้ พระสันตะปาปาเลโอจึงทรงตั้งคำสัตย์ปฏิญาณชำระมลทินด้วยพระองค์เอง

**ดูเพิ่ม**
ห้องราฟาเอล
*วังพระสันตะปาปา
*จิตรกรรมฝาผนัง
หมวดหมู่:จิตรกรรมในคริสต์ทศวรรษ 1510
หมวดหมู่:ห้องราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์
พิธีราชาภิเษกของชาร์เลอมาญ (ห้องราฟาเอล)

ดูบทความหลักที่ ห้องราฟาเอล
พิธีราชาภิเษกของชาร์เลอมาญ (ภาษาอังกฤษ: The Coronation of Charlemagne) เป็นจิตรกรรมฝาผนังที่เขียนโดยเวิร์คช็อพของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ผู้ที่น่าจะเป็นผู้เขียนภาพนี้คือจานฟรานเชสโค เพ็นนิ หรือจุยลิโอ โรมาโน ที่อาจจะเขียนระหว่างปี ค.ศ. 1516 ถึงปี ค.ศ. 1517  เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  ภาพ “พิธีราชาภิเษกของชาร์เลอมาญ” ตั้งอยู่ภายใน“ห้องเพลิงไหม้ในเมือง” (Stanza dell'incendio del Borgo)
“พิธีราชาภิเษกของชาร์เลอมาญ” แสดงภาพพระเจ้าชาร์เลอมาญทรงได้รับพิธีราชาภิเษกโดยสมเด็จพระสันตะปาปาลีโอที่ 3 เมื่อค่ำวันคริสมัสต์ในปี ค.ศ. 800 อาจจะเป็นไปได้ว่าภาพเขียนพาดพิงถึงข้อตกลงโบโลนยา (Concordat of Bologna) ที่เป็นข้อตกลงระหว่างฝ่ายสันตะปาปาและราชอาณาจักรฝรั่งเศสในปี ค.ศ. 1515 เพราะภาพเหมือนของพระสันตะปาปาลีโอที่ 3 เป็นใบหน้าของสมเด็จพระสันตะปาปาลีโอที่ 10 และพระพักตร์ของชาร์เลอมาญเป็นพระพักตร์ของพระเจ้าฟรองซัวส์ที่ 1 แห่งฝรั่งเศส

**ดูเพิ่ม**
ห้องราฟาเอล
*วังพระสันตะปาปา
*จิตรกรรมฝาผนัง
หมวดหมู่:จิตรกรรมในคริสต์ทศวรรษ 1510
หมวดหมู่:ห้องราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์
เพลิงไหม้ในเมือง (โรมาโน)

ดูบทความหลักที่ ห้องราฟาเอล
เพลิงไหม้ในเมือง (ภาษาอังกฤษ: The Fire in the Borgo ) เป็นจิตรกรรมฝาผนังที่ร่างโดยราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ผู้ที่น่าจะเป็นผู้เขียนภาพนี้คือจุยลิโอ โรมาโน ที่อาจจะเขียนราวปี ค.ศ. 1514 หลังจากที่ราฟาเอลเสียชีวิตในปี ค.ศ. 1514 
“เพลิงไหม้ในเมือง” เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  ภาพตั้งอยู่ภายใน“ห้องเพลิงไหม้ในเมือง” (Stanza dell'incendio del Borgo)   
ภาพ “เพลิงไหม้ในเมือง” วาดจาก “หนังสือพระสันตะปาปา” (Liber Pontificalis) ที่เป็นคำบรรยายของเพลิงไหม้ที่เกิดขึ้นในแขวงหนึ่ง (Borgo) ของกรุงโรมในปี ค.ศ. 847 ตามตำนานสมเด็จพระสันตะปาปาลีโอที่ 4 ทรงทำให้ไฟสงบโดยการประทานพร ชายหนุ่มที่แบกชายแก่บนหลังทางมุมซ้ายของภาพสะท้อนหัวเรื่องของตำนานคลาสสิกของเอเนียส (Aeneas) แบกอันคิซิส (Anchises) หนีเพลิงไหม้ที่ทรอย ซึ่งมีความหมายเป็นนัยว่าโรมคือกรุงทรอยใหม่

**ดูเพิ่ม**
ห้องราฟาเอล
*วังพระสันตะปาปา
*จิตรกรรมฝาผนัง
*จุยลิโอ โรมาโน
หมวดหมู่:จิตรกรรมในคริสต์ทศวรรษ 1510
หมวดหมู่:ห้องราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์
หมวดหมู่:จุยลิโอ โรมาโน
ยุทธการออสเตีย (ห้องราฟาเอล)

ดูบทความหลักที่ ห้องราฟาเอล
ยุทธการออสเตีย (ภาษาอังกฤษ: The Battle of Ostia) เป็นจิตรกรรมฝาผนังที่เขียนโดยเวิร์คช็อพของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่เขียนราวระหว่างปี ค.ศ. 1514 ถึงปี ค.ศ. 1515  เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  
ภาพ “ยุทธการออสเตีย” ตั้งอยู่ภายใน“ห้องเพลิงใหม้ในเมือง” (Stanza dell'incendio del Borgo) เป็นภาพที่ได้รับแรงบันดาลใจจากยุทธการทางเรือ ยุทธการออสเตีย (Battle of Ostia) ที่เกิดขึ้นในปี ค.ศ. 849 ระหว่างซาระเซ็นในซิซิลีและทางใต้ของอิตาลีกับฝ่ายสันนิบาติคริสเตียนของพระสันตะปาปา, ชาวเนเปิลส์ และเกตา (Gaeta) ภายในภาพเป็นสมเด็จพระสันตะปาปาลีโอที่ 4แต่เป็นพระพักตร์ของสมเด็จพระสันตะปาปาลีโอที่ 10 ทรงขอบคุณพระเจ้าหลังจากกองทัพซาระเซ็นถูกทำลายโดยพายุ

**ดูเพิ่ม**
ห้องราฟาเอล
*วังพระสันตะปาปา
*จิตรกรรมฝาผนัง
หมวดหมู่:จิตรกรรมในคริสต์ทศวรรษ 1514
หมวดหมู่:ห้องราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์